‘सांवरिया तोहरे प्यार में’ अब पहुंची सेंसर बोर्ड
बिहार और पटना में हुई फिल्म की शूटिंग
- रिपोर्टः अमरनाथ
मुंबई। रति कल्याण फिल्म्स एवं मां मथुराशिनी प्रोडक्शन कृत भोजपुरी फिल्म "सांवरिया तोहरे प्यार में" पोस्ट प्रोडक्शन सम्पन्न होने के बाद सेंसर बोर्ड में प्रमाणपत्र के लिए भेजी गई है। निर्माता शशिकांत कुमार एवं अनिल कुमार की इस रोमांटिक एक्शन थ्रिलर के लेखक और निर्देशक संजय कुमार सिन्हा हैं। गीतकार विजय चौहान, राजेश मिश्रा, प्यारेलाल यादव 'कवि', शेखर मधुर एवं अमर विदेशी और संगीतकार अमन श्लोक हैं।
फिल्म की शूटिंग बिहार में वारिसगंज, मोहिउद्दीन नगर, पूसा कृषि विश्वविद्यालय समस्तीपुर और पटना के सुरम्य स्थलों पर की गई है। इस फिल्म में कोरियोग्राफी जेडी, एडिटिंग गोविंद दुबे, आर्ट मुकेश कुमार सिन्हा, एक्शन प्रदीप खड़का एवं सिनेमैटोग्राफी शानू सिन्हा की है। फिल्म के प्रचारक समरजीत हैं। संजय कुमार सिन्हा इस फिल्म में अमन कपसिमे (ए.के.) को इंट्रोड्यूस कर रहे हैं जिसकी दोहरी भूमिका है। एके की नायिका ऋतु सिंह हैं।
फिल्म में सहयोगी कलाकार ब्रजेश त्रिपाठी, अनूप अरोड़ा, सुबोध सेठ, प्रिया सिन्हा, मनीष चतुर्वेदी, नेहा मेहता, पिंकी सिंह, शशिकांत गुप्ता, सुबोध विश्वास, बृजेश कुमार, रौशन आर्या, सीमा सरगम, रवि अवस्थी, आशीष शर्मा, जयप्रकाश और आइटम गर्ल त्रिशा खान है।
bho_Deva bho_Deva npi_Deva bho_Deva awa_Deva bho_Deva